text: نئی دہلی،31مئی 2018جی ایس ٹی کونسل کے فیصلے کے مطابق اشیاء کی بین ریاستی نقل و حمل کے لئے ای-وے بل نظام کا آغاز یکم اپریل 2018ء کو کیا گیا تھا۔ 30 مئی 2018ء تک جن ریاستوں میں اشیاء کی بین ریاستی نقل وحمل کے لئے ای وے بل کا آغاز ہوچکا ہے، ان میں آندھرا پردیش، اروناچل پردیش، آسام، بہار، گجرات، ہریانہ، ہماچل پردیش، جھارکھنڈ، کرناٹک، کیرالہ، مدھیہ پردیش، مہاراشٹر، منی پور، میگھالیہ، ناگالینڈ، راجستھان، سکم، تلنگانہ، تری پورہ ، اتراکھنڈ اور اترپردیش کے ساتھ ساتھ مرکز زیر انتظام علاقے انڈو مان و نکوبار جزائز، دادر و نگر حویلی ، دمن و دیو، لکش دیپ اور پڈوچیری شامل ہیں۔ ای-وے بل کامیابی کے ساتھ جنریٹ کئے جارہے ہیں اور 30 مئی 2018ء تک 6 کروڑ 30لاکھ سے زیادہ ای-وے بل کامیابی کے ساتھ جنریٹ کئے جاچکے ہیں، جس میں اشیاء کی بین ریاستی نقل و حمل کے لئے 2 کروڑ سے زیادہ ای وے بل شامل ہیں۔